 ጋዜጣ ሓዳስ ኤርትራ ድሕሪ ናጽነት ኤርትራ ድሕሪ ኣርባዕተ ወርሒ ኣብ 1 መስከረም ምስ ጽንብል 30 ዓመት ምጅማር ብረታዊ ቃልሲ ቦኽሪ ሕታማ ናብ ኣንበብታ ኣቕሪባ ናይ ውልቂ ጋዜጣታት ንክጅምራ ግን ዓመታት እዩ ወሲዱ ካልድ ብመሓሪ ኣብርሃም ትዳሎ ዝነበት ብትግርኛ ብእንግሊዘኛን ትዳሎ ዝነበረት ጋዜጣ መስትያት The Mirror: እታ ናይ መጀመርታ ናይ ውልቂ ጋዜጣ እያ ድሕሪኡ ጋዜጣ ሰቲት ኣብ 1997 ስዒባ እተን ዝተረፋ ከኣ ቀጺለን ስዒበን ይብል ካልድ ድሕሪ ብመንግስቲ ሕጊ ፕረስ ምጽዳቑን ምፍቃዱን ናይ ስነጽሑፍ ድሕረ ባይታ ዝነበሮም ተምሃሮ ዩኒቨርስቲ ዝነበሩን ዝተመረቑን ካብ ደገ ናብ ኤርትራ ዝኣተዉን ኣብ እዋን ቃልሲ ናይ ስነጽሑፍ ኣበርክቶ ዝነበሮምን ተኣኻኺቦም ከም ዝተበጋገሱ እዩ ዝሕብር ኣካላዊ ጎነጽ ከይተረፈ ኣብ ልዕለይ ተፈጺሙዩ መስፍን ሓጎስ ሚኒስትሪ ዜና ኤርትራ ንኣልጀዚራን ሲፒጄን ነቒፉ ሕሰቦ እንዶ ድሌት እዩ እምበር ኣብታ ሓንቲ ዩኒቨርስቲ ናይ ኤርትራ ናይ ጆርናሊዝም ዲፓርትመንት ኣብ ዘይነበረሉ ኢናኮ ጀሚርና ይብል ካልድ ብምስዓብ ንሱን ማትዩስ ሃብትኣብን ኣዳላዊ ጋዜጣ መቃልሕ ኣብ ዩኒቨርስቲ ኣስመራ ብቁጽሪ ሒሳብ ስዒድ ዓብደልቃድር ብቁጠባ Economics መድሃኔ ሃይለን ገዛኢ ሓጎስን ኣብ ዊንታናን ኣብ ቀስተ ደበናን ዝሰርሕ ዝነበረ ሕጊ ከም ዘጽንዑን ብምሕባር እቶም ኣብ ገድሊ ናይ ስነ ጽሑፍ ኣበርክቶ ዝነበሮም ከም ብዓል ፍስሃየ ዮውሃንስ ጆሽዋን ኣሮን ብርሃነን ስምረት ስዩምን ተሓዊሰሞም ካብ ደገ ዝመጽኡ ከኣ ብዓለ ዮሱፍ መሓመድ ዓሊ ጋዜጣ ጽጌናይ ተኣኻኺቦም ይሰርሑ ምንባሮም የብርህ ኣብ መዓልቲ ክሳብ ክንደይ ሕታም ይዝርግሑ ነይሮም? 